Vastavalt STCW konventsioonile peavad tuletõrjealase tunnistuse (Proficiency in Advanced Fire Fighting) omanikud demonstreerima tööks vajalikke teadmisi ja oskuseid üks kord 5 aasta jooksul.
Lühikursuse käigus hinnatakse teadmisi ja oskusi laeva tulekustutussüsteemidest ja varustusest, nende hooldusest ja kasutusest, laeva tulekustutus gruppide juhtimisest, kustutustööde strateegiast ja taktikast.
Teadmiste ja oskuste hindamine on mõeldud kõikidele laevaohvitseridele ja nendele laevapere liikmetele, kes juhivad tulekustutusgruppe, laeva ohutussüsteemi ja kes vastutavad laeva tulekustutussüsteemide hoolduse ja kontrolli eest.
Hindamise maht on vastavalt IMO mudelkursusele 2.03.
Kursuse käigus sooritatakse õppusi lahtise tulega, pimedas ja kinnistes ruumides.
Majutus: kui soovite korraldame Teile hotelli. Hotell on kõrgekvaliteediline 3 tärni SPA hotell, maksumus 45 EUR päeva koos hommikusöögiga, ühekohaline tuba. Transport hotellist treeningkeskusesse ja tagasi on tasuta.